OPĆINA SVETI JURAJ NA BREGU

PLEŠKOVEC 29

40311 LOPATINEC

OIB: 23610091824

Pleškovec, 22.02.2024.

**BILJEŠKE UZ KONSOLIDIRANI FINANCIJSKI IZVJEŠTAJ**

**O IZVRŠENJU PRORAČUNA**

**OPĆINE SVETI JURAJ NA BREGU**

**ZA RAZDOBLJE 01.01.2023. – 31.12.2023.**

Sukladno odredbama članka 108. do 112. Zakona o Proračunu (NN 87/08 i 136/12) daje se godišnji izvještaj o izvršenju proračuna Općine Sveti Juraj na Bregu za 2023. godinu, kojim se prikazuju

* Ukupni prihode i primici, te rashodi i izdaci, prikazani kroz račun prihoda i rashoda
* Stanje obaveza na početku i na kraju promatranog razdoblja
* Podaci o zaduživanju i danim jamstvima

**OBRAZLOŽENJE IZVRŠENJA PRORAČUNA**

U izvještajnom razdoblju prihodi i primici Proračuna Općine Sveti Juraj na Bregu realizirani su u visini od 2.623.492,23 eura, dok su rashodi i izdaci realizirani u visini od 2.294.928,65 eura.

Iz navedenog proizlazi višak prihoda tekuće godine u iznosu od 328.563,58 eura, a uz preneseni višak iz prethodnih godina u iznosu od 881.088,87 eura, višak obračunskog razdoblja iznosi 1.209.652,45 eura.

**Proračunski korisnik – Dječji vrtić „Jurovska pčelica”**

Ukupno prihodi i primici 292.884,37

Ukupno rashodi i izdaci 299.241,68

Manjak prihoda iz prethodnih godina -3.412,01

----------------------------------------------------------------------------

Manjak prihoda -9.769,32

**BILJEŠKE UZ OBRAZAC PR-RAS**

**Prihodi poslovanja** u razdoblju od 01.01.2023. do 31.12.2023. su se povećali za 6,2% u odnosu na isto razdoblje prošle godine, kada su iznosili 2.465.983,75 eura.

**61 Prihodi od poreza** – došlo je do povećanja prihoda s 1.903.307,88 eura na 2.095.142,37 eura, što je za 10,1% više u odnosu na prethodnu godinu.

**63 Pomoći iz inozemstva i od subjekata unutar općeg proračuna** – u 2022. godini je bilo uplaćeno 55.770,15 eura, dok je u promatranom razdoblju bilo 122.141,96 eura prihoda

**64 Prihodi od imovine** – su se smanjili za 35,5% u odnosu na 2022. godinu, na iznos od 170.785,75 eura

**65 Prihodi od upravnih i administrativnih pristojbi** – su se smanjili za 12,3%, odnosno 14.332,98 eura

**68 Ostali prihodi** – za razdoblje od 01.01.2023. do 31.12.2023. su iznosili 12.558,78 eura, što je za 17,2% manje u odnosu na isto razdoblje prošle godine

**Rashodi poslovanja** u razdoblju od 01.01.2023. do 31.12.2023. su se povećali za 31,4% u odnosu na isto razdoblje prošle godine, kada su iznosili 1.488.032,31 eura.

**31 Rashodi za zaposlene** – porasli su za 22,4% u odnosu na isto razdoblje prethodne godine, te iznose 399.692,34 eura, a razlog tome je povećanje plaća

**32 Materijalni rashodi** – povećali su se za 36,4% na iznos od 760.335,86 eura, zbog inflacije koja je za posljedicu imala povećanje cijena usluga, materijala i energije

**34 Financijski rashodi** – su se smanjili za 40,3%, budući je Općina otplatila jedan kredit, pa su samim time manje kamate na kredite

**35 Subvencije** – su u 2023. godini porasle za 1,8% prema trgovačkim društvima izvan javnog sektora

**36 Pomoći dane u inozemstvo i unutar općeg proračuna** – kapitalne pomoći unutar općeg proračuna su u 2023. godini iznosile 10.576,35 €

**37 Naknade građanima i kućanstvima na temelju osiguranja i druge naknade** – su porasle s 347.548,44 eura na 468.644,53 eura, što je povećanje od 34,8%

**38 Ostali rashodi** – povećanje od 26,5% u odnosu na isto razdoblje prethodne godine

**Prihodi od prodaje nefinancijske imovine** u razdoblju od 01.01.2023. do 31.12.2023. su se smanjili za 17,9% u odnosu na isto razdoblje prošle godine, kada su iznosili 4.606,68 eura.

**Rashodi za nabavu nefinancijske imovine** u razdoblju od 01.01.2023. do 31.12.2023. su se smanjili za 26,4% u odnosu na isto razdoblje prošle godine, kada su iznosili 435.015,00 eura.

**Izdaci za financijsku imovinu i otplatu zajmova** u razdoblju od 01.01.2023. do 31.12.2023. su se smanjili za 73,5% u odnosu na isto razdoblje prošle godine, kada su iznosili 72.218,65 eura.

**BILJEŠKE UZ BILANCU**

Općina Sveti Juraj na Bregu je povećala imovinu za 5,6 % u odnosu na prethodnu godinu. Povećala se vrijednost financijske imovine, na što je utjecalo povećanje stanja novca na računu za 34,0%, povećanje potraživanja za poreze za 15,6%, te povećanje prihoda od imovine za 12,2%.

**BILJEŠKE UZ NT OBRAZAC**

Stanje novčanih sredstava na dan 31.12.2023. godine iznosi 1.143.893,82 eura i identično je stanju poslovnog računa i blagajne Općine Sveti Juraj na Bregu, te njezinog proračunskog korisnika na dan 31.12.2023.

**BILJEŠKE UZ IZVJEŠTAJ O OBVEZAMA**

Stanje obveza na dan 01.01.2023. godine je iznosilo 240.371,99 eura. U razdoblju od 01.01.2023. do 31.12.2023. godine je Općina zajedno sa svojim proračunskom korisnikom smanjila svoje obveze na iznos od 214.810,48 eura. Općina Sveti Juraj na Bregu i Dječji vrtić „Jurovska pčelica“ redovno i u dospijeću podmiruje sve svoje obveze.

**BILJEŠKE UZ IZVJEŠTAJ RAS-FUNKCIJSKI**

U razdoblju od 01.01.2023. do 31.12.2023. godine utrošeno je 884.894,93 eura na opće javne usluge, 2.982,46 eura na obranu, 37,3% više na ekonomske poslove nego 2022. godina, 2.671,38 eura na zaštitu okoliša, 500.982,16 eura na usluge unapređenja stanovanja i zajednice, 1.890,00 eura na rekreaciju, kulturu i religiju, te 584.671,10 eura za obrazovanje, što je 48,1 % više u odnosu na isto razdoblje prethodne godine. Također je utrošeno 37.010,97 eura na socijalnu zaštitu.

**IZVJEŠTAJ O ZADUŽIVANJU NA DAN 31.12.2023.**

**Krediti Općine:**

Općina je početkom 2023. godine vratila kredit od Addiko banke kojim se zadužila 2013. godine u iznosu od 3.000.000,00 kuna.

Kredit HBOR-a u iznosu od 312.072,98 eura do dana 31.12.2023. godine otplaćeno je:

* Glavnice 208.021,87 eura
* Kamate 39.685,00 eura

-----------------------------

Ostalo za otplatu = 104.051,11 eura

Općina redovito otplaćuje glavnicu i kamatu, te nema dospjelih obveza po osnovi kredita i kamata.

**PRIMLJENA I DANA JAMSTVA**

Općina Sveti Juraj na Bregu je u 2023. godini dala, te primila jamstva kako je ispod navedeno:

**Dana jamstva:** - Međimurske vode – 3.168,53 eura

- Središnji državni ured za demografiju i mlade – 17.388,00 eura

**Primljena jamstva:** - Tekeli projekt – 10.000,00 eura

- Vugrinec soboslikarski obrt – 10.000,00 eura

- Zver Ivan dimnjačarski obrt – 10.000,00 eura

- Zver Ivan dimnjačarski obrt – 30.000,00 eura

Općina Sveti Juraj na Bregu i Dječji vrtić „Jurovska pčelica“ nemaju sudskih sporova.

Načelnik

Anđelko Nagrajsalović